**Ministru kabineta noteikumu projekta**

**„Grozījums Ministru kabineta 2004.gada 17.augusta**

**noteikumos Nr.716 „Militārās izlūkošanas un drošības dienesta nolikums””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts ir izstrādāts, pamatojoties uz Aizsardzības ministrijas iniciatīvu.Aizsardzības ministrijas izstrādātā likumprojekta „Grozījumi Informācijas tehnoloģiju drošības likumā” (Nr.847/Lp12) (turpmāk – Likumprojekts) sākotnējās ietekmes novērtējuma ziņojuma (anotācijas) IV sadaļas 1.punktā ir minēts uzdevums - veikt grozījumus Ministru kabineta 2004.gada 17.augusta noteikumos Nr.716 „Militārās izlūkošanas un drošības dienesta nolikums” (turpmāk – MIDD nolikums), paredzot, ka Militārās izlūkošanas un drošības dienesta (turpmāk – MIDD) funkcijas ir noteiktas arī Informācijas tehnoloģiju drošības likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MIDD nolikuma 3.punktā ir minētas atsauces uz likumiem, kuros ir noteikti MIDD galvenie uzdevumi un funkcijas. Taču ar Likumprojektā paredzēto izmaiņu spēkā stāšanos MIDD tiks noteikti jauni būtiski uzdevumi un funkcijas arī Informācijas tehnoloģiju drošības likumā.Ievērojot minēto, projekts paredz izmaiņas MIDD nolikumā, papildinot to ar atsauci uz Informācijas tehnoloģiju drošības likumu.Tiek plānots, ka Likumprojekts stāsies spēkā 2017.gada 1.jūnijā. Tādēļ projektā ir noteikts identisks tā spēkā stāšanās datums – 2017.gada 1.jūnijs. |
| 3. | Projekta izstrādē iesaistītās institūcijas | MIDD. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MIDD amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību neietekmē.Projektam nav tiešas ietekmes uz administratīvo slogu, jo tas paredz izdarīt atsauci uz Informācijas tehnoloģiju drošības likumu. Jauni MIDD uzdevumi un funkcijas tiks ieviesti ar Likumprojektu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, ņemot vērā projekta būtību. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MIDD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas, institucionālo struktūru, neparedz jaunu institūciju izveidi, esošo institūciju likvidāciju vai reorganizāciju. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Aizsardzības ministrs R.Bergmanis

Iesniedzējs:

Aizsardzības ministrijas

valsts sekretārs J.Garisons

20.03.2017, 13:35

394

E.Miezāne

67177804, evita.miezane@midd.gov.lv